
Text rozhodnutia
Súd: Krajský súd Trenčín Spisová značka: 15Sd/189/2010 Identifikačné číslo súdneho spisu: 3010200558 Dátum vydania rozhodnutia: 11. 06. 2012 Meno a priezvisko sudcu, VSÚ: JUDr. Elena Zaťková ECLI: ECLI:SK:KSTN:2012:3010200558.4 Uznesenie Krajský súd v Trenčíne v právnej veci navrhovateľa: N. F., bytom T. XXX/X, R. U., zastúpený advokátom JUDr. Annou Kubovičovou, so sídlom v Považskej Bystrici, Tatranská 300/8 proti odporcovi Sociálnej poisťovni - ústredie v Bratislave, Ul. 29. augusta č. 8, Bratislava, o preskúmanie rozhodnutí odporcu č. XXX XXX XXXX X zo dňa 2. júna 2010, č. XXX XXX XXXX zo dňa 21. októbra 2010, č. XXX XXX XXXX X zo dňa 7. decembra 2010 a č. XXX XXX XXXX X zo dňa 18. apríla 2011, takto r o z h o d o l : Súd konanie o preskúmanie rozhodnutí odporcu č.XXX XXX XXXX X zo dňa 2. júna 2010, č.XXX XXX XXXX zo dňa 21. októbra 2010, č.XXX XXX XXXX X zo dňa 7. decembra 2010 a č.XXX XXX XXXX X zo dňa 18. apríla 2011 z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Tunajšiemu súdu bol dňa 1. októbra 2010 doručený prostredníctvom Sociálnej poisťovne - ústredie v Bratislave návrh navrhovateľa na preskúmanie rozhodnutia odporcu č. XXX XXX XXXX X zo dňa 2. júna 2010, ktorým mu bola zamietnutá žiadosť o invalidný dôchodok. Navrhovateľ v priebehu konania zároveň napadol rozhodnutia odporcu č. XXX XXX XXXX zo dňa 21. októbra 2010, č. XXX XXX XXXX X zo dňa 7. decembra 2010 a č. XXX XXX XXXX X zo dňa 18. apríla 2011, ktorými mu bol od 8. apríla 2010 priznaný invalidný dôchodok v sume 102,10 Eur mesačne, so zvýšením od 1. januára 2011 na sumu 104 Eur mesačne a od 3. marca 2011 na 127,40 Eur mesačne. Odporca vydal dňa 10. novembra 2010 rozhodnutie č. XXX XXX XXXX X, ktorým bolo zrušené č. XXX XXX XXXX X zo dňa 2. júna 2010 podľa § 112 ods. 1 zákona č. 461/2003 Z.z. o sociálnom poistení. Po otvorení pojednávania na tunajšom súde dňa 11. júna 2012 navrhovateľ vzal späť návrh na preskúmanie rozhodnutia a žiadal zastaviť konanie. Zástupca odporcu nemal námietky proti späťvzatiu návrhu na preskúmanie rozhodnutia a zastaveniu konania. Podľa § 250l ods. 2 O.s.p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250d ods. 3 O.s.p. súd uznesením konanie zastaví, ak žaloba bola vzatá späť (§ 250h ods. 2). Odvolanie proti uzneseniu je prípustné. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Vzhľadom k späťvzatiu návrhu navrhovateľom na preskúmanie napadnutého rozhodnutia súd s poukazom na ustanovenie § 250d ods. 3 a § 250h ods. 2 O.s.p. konanie zastavil. Pokiaľ ide o trovy konania, osobitná časť O.s.p. o správnom súdnictve neobsahuje špeciálne ustanovenia o trovách konania v prípade zastavenia konania z dôvodu späťvzatia návrhu na začatie konania. Súd preto s poukazom na § 246c O.s.p. o trovách konania rozhodol podľa § 146 ods. 1 písm. c/ O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak bolo konanie zastavené. Poučenie: Proti tomuto rozhodnutiu možno podať odvolanie do 15 dní odo dňa doručenia na Najvyšší súd Slovenskej republiky prostredníctvom Krajského súdu v Trenčíne, písomne, v dvoch vyhotoveniach. Podľa § 42 ods. 3 a § 205 ods. 1 O.s.p. odvolanie musí mať tieto náležitosti: ktorému súdu je určené, kto ho robí, ktorej veci sa týka a čo sleduje, musí byť podpísané s uvedením dátumu vyhotovenia odvolania, proti ktorému rozhodnutiu súdu smeruje, v akom rozsahu rozhodnutie napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

